আফগানিস্তান ও ভারতের সঙ্গে লড়তে প্রস্তুত! দাবি পাক প্রতিরক্ষামন্ত্রীর

ওয়েব ডেস্ক : আফগানিস্তান (Afganistan) ও ভারত (India), দুই দেশের সঙ্গে একসঙ্গে লড়তে প্রস্তুত পাকিস্তান (Pakistan)। হুঙ্কার সে দেশের প্রতিরক্ষামন্ত্রী খাজা আসিফের। সম্প্রতি ৪৮ ঘন্টার যুদ্ধবিরতি চুক্তি করেছে পাকিস্তান ও আফগানিস্তান। তার মাঝেই এমনটা বললেন পাকিস্তানের প্রতিরক্ষামন্ত্রী খাজা আসিফ (Khawaja Asif)। তিনি দাবি করেছেন, ভারতের নির্দেশেই বহু সিদ্ধান্ত নিচ্ছে আফগানিস্তান।

সম্প্রতি ভারতের এসেছিলেন আফগানিস্তানের বিদেশমন্ত্রী আমির খান মুত্তাকি (Amir Khan Muttaqi)। সে প্রসঙ্গ তুলে আশিফ বলেন, পাক-আফগান সংঘর্ষের মাঝে সীমান্ত এলাকায় নতুন করে সমস্যা তৈরি করতে পারে ভারত। তবে দুই দেশের সঙ্গে লড়তে পাকিস্তান প্রস্তুত বলে জানিয়েছেন তিনি।

আরও খবর : চীনে অত্যাচারের শিকার খ্রিস্টানরা! গ্রেফতার ৩০

আফগানিস্তানের (Afganistan) সঙ্গে সমস্যা শুরু হওয়ার পর থেকেই পাকিস্তানে বসবাসকারী আফগানাগরিকদের বিরুদ্ধে ব্যবস্থা নিতে শুরু করেছে পাক প্রশাসন। পাক প্রতিরক্ষামন্ত্রী দাবি করেছেন, বহু বছর ধরে পাকিস্তানে বসবাস করছেন দেশান্তরী আফগান নেতারা। তবে তারা শুধু পাকিস্তানে সন্ত্রাসবাদ ছড়িয়ে দেশের শান্তি বিঘ্নিত করেছেন বলে অভিযোগ করেছেন তিনি। আসিফ বলেছেন, পাকিস্তানে থাকা আফগানদের নিজেদের দেশে ফিরে যাওয়া উচিত।

প্রসঙ্গত, বেশ কিছু সময় ধরে তালিবানদের সঙ্গে সমস্যা চলছে পাকিস্তানের। তা নিয়ে একে অপরের সঙ্গে সংঘর্ষে জড়িয়ে পরে আফগানিস্তান (Afganistan) ও পাকিস্তান (Pakistan)। সম্প্রতি আফগানিস্তানের তরফে জানানো হয়েছিল, তারা ৫৮ জন পাকিস্তানি সেনাকে খতম করেছে। তার পরেই পাকিস্তানের তরফে দাবি করা হয়, তারা ২০০ আফগান সেনাকে নিকেশ করেছে। অন্যদিকে পাকিস্তানের তরফে দাবি করা হয়েছে, তালিবানরা আফগানিস্তানের মাটি ব্যবহার করে হামলা চালাচ্ছে। তবে এই দাবি খারিজ করেছে কাবুল।

দেখুন অন্য খবর :

The post আফগানিস্তান ও ভারতের সঙ্গে লড়তে প্রস্তুত! দাবি পাক প্রতিরক্ষামন্ত্রীর first appeared on KolkataTV.